Me teame, et ravimtaimedel on tervendav jõud ja vägi. Kuidas saab seda väge suurendada? Eesti üks tuntumaid esoteerikuid – numeroloogia ja avesta ekspert Kai Tamm on ka pikaaegne praktiseeriv hobiaednik. Raamatus „Taimede astroloogia“ ühendab Kai Tamm aastakümnetega kogutud astroloogilised ja aiandusalased teadmised ja kogemused. Raamat „Taimede astroloogia“ räägib taimede õigeaegsest korjest ja kõige mõjusamatest kasutusaegadest. Ravimisel, aga ka külvamisel ja istutamisel, tuleb arvestada Kuu faasidega ja ka Kuu liikumisega tähtkujudes. Istutades ja külvates taimi õigel ajal kasvavad nad paremini. Korjates ravimtaimi ja valmistades nendest drooge õigel ajal on nende ravivägi tugevam. Siin raamatus tuleb juttu meie lähimate planeetide mõjust taimedele ja taimede astroloogiast. Iga taim allub vastava planeedi printsiibile. Igal planeedil on oma nädalapäev ja tund, mida ta valitseb ja neilt saavad taimed oma salaomadused. Autorilt on varasemalt ilmunud raamatud „Numeroloogia. Leia oma õnne valem“, „Avesta ja aarialaste iidsed saladused“ ja „Avesta kalender. Tarkused igaks päevaks“. Tema koostatud populaarne avesta kalender on ilmunud ajakirjades „Naised“ ja „Naisteleht“ juba ligi 15 aastat.
#000000
Avesta kalender. Tarkused igaks päevaks
#000001
Raamatus „Avesta kalender. Tarkused igaks päevaks“ avaldab Kai Tamm esmakordselt ülipopulaarse avesta kalendri koostamise saladused , mis aitavad igal inimesel ära kasutada iga päeva parimad võimalused. Need on tuhandete aastate vanused teadmised Päikese ja Kuu rütmidest ning mõjudest inimestele ja nende tegevustele. Miks on nii, et mõnel päeval lähevad asjad nagu „lepase reega“ ja teisel päeval oled oma asjadega nagu „kana takus“? Vastus on väga lihtne: esimesel juhul tegutsed harmoonias kosmiliste rütmidega, teisel juhul neile risti vastu. Selle raamatu mõte seisnebki selles, et muuta enda elu lihtsamaks kasutades selleks Päikese ja Kuu päevade rütme. Eriti kasulik on see kalender oluliste sündmuste, mida on võimalik ette planeerida, paika panemisel. Peale avesta kalendri Päikese ja Kuu päevade selgituste ja nõuannete on raamatus veel palju lisainfot, kuidas mõjutavad inimese tegevust ja tervist Kuu liikumine sodiaagimärkides ja kuufaasid. Millised tegevused on soovitatavad ja millised mitte, kuidas oma tervist tugevana hoida. Kuidas kasutada Kuu jõudu, et ettevõtmisi saadaks edu. Peale selle on raamatus palju praktilisi soovitusi ja nõuandeid ning konkreetseid harjutusi. Raamatus on ära toodud ka igapäevased unenägude seletused. Boonusena on raamatusse lisatud järgnevate aastate 2019-2021 avesta kalendrid.
#000002
Numeroloogia. Leia oma õnne valem
#000003
Leia oma õnne valem“ toob lugejateni lihtsalt ja arusaadavalt põhjaliku ülevaate numeroloogiast ja selle kasutusvõimalustest.Me kõik soovime olla õnnelikud ja edukad ning elada head ja täisväärtuslikku elu. Selleks tuleb meil eelkõige õppida tundma ennast. See, aga omakorda, aitab mõista teisi inimesi, muutuda terviklikuks ja harmooniliseks isiksuseks.Inimese põhinumbrid moodustavad ühtse terviku. See on kui materjal, millest inimene loob vabal valikul oma elu.Numeroloogia vaatleb numbreid kui võtit, mille abil saab avada inimese olemust ja aru saada tema käitumisest.See raamat on teejuht õnneni. Raamat aitab meil avastada enda sisemist mina ja teed, mida mööda siin elus käime. Raamatust saab teada, kuidas numeroloogia abil säilitada energiat, teha õigeid valikuid õigel ajahetkel, vältida halba ja korrata head. Et iga päev meie elus oleks õnnelik.
#000004
Avesta ja aarialaste iidsed saladused
#000005
Raamatus “Avesta ja aarialaste iidsed saladused“ vahendab Eesti ainus tegutsev Avesta praktik Kai Tamm, kes on neli aastat koostanud ajakirja Naised ülipopulaarset ja sõltuvust tekitavat Avesta kalendrit, meile lõpuks teadmised Avestale aluse pannud iidse õpetuse sügavamast olemusest. Need on tuhandete aastate vanused aaria rahvaste, meie tsivilisatsiooni loojate teadmised, mis pole olnud kättesaadavad pühendamatutele. See on õpetus, mis aitab õppida igaühel meist suhtlema oma jumaliku olemuse ja tegeliku minaga, aitab igal inimesel teha igapäevaseid valikuid hea ja kurja, valguse ja pimeduse jõudude vahel, olles sel moel tõukeks, et saavutada igaühe kõrgeim eesmärk – õppida arengu kaudu tundma oma hinge.
#000006